HetaHelp-uutiskirje: Palkankorotukset ja kokemuslisät
2/2018

Uusi työehtosopimus:
Palkankorotukset ja kokemuslisät

Tässä uutiskirjeessä käsittelemme 1.2.2018 voimaan tulleen työehtosopimuksen palkankorotuksien aikataulua ja suuruutta sekä kokemuslisiä. Heta-Liitto on julkaissut uuden työehtosopimuksen palkkaan liittyvistä säännöistä myös toisen uutiskirjeen, jossa keskitytään palkkaryhmiin. Tutustuthan myös siihen!

Helmikuussa voimaan tulleen työehtosopimuksen perusteella työntekijät jaetaan kahteen palkkaryhmään, palkka- ryhmään A ja palkkaryhmään B. Palkkaryhmät on otettava käyttöön viimeistään 1.6.2018.

PALKKARYHMÄ A

Kuntakohtainen palkka 28.2.2019 saakka

Työehtosopimukseen sidottu kuntakohtainen perustuntipalkka palkkaryhmässä A on 1.6.2018 alkaen seuraava:

•	Pääkaupunkiseutu: Jos kunnassa noudatettu tähän työeh- tosopimukseen sidottu perustuntipalkka on 1.6.2018 alle 10,55 euroa, korotetaan perustuntipalkka 1.6.2018 10,55 euroon. Muussa tapauksessa kunnassa noudatettu tähän työehtosopimukseen sidottu perustuntipalkka säilyy en- nallaan 28.2.2019 saakka. Pääkaupunkiseudulla tarkoite- taan tässä työehtosopimuksessa Helsinkiä, Espoota, Van- taata sekä Kauniaista.
•	Muu Suomi: Jos kunnassa noudatettu tähän työehtosopi- mukseen sidottu perustuntipalkka on 1.6.2018 alle 10,40 euroa, korotetaan perustuntipalkka 1.6.2018 10,40 eu- roon. Muussa tapauksessa kunnassa noudatettu tähän työehtosopimukseen sidottu perustuntipalkka säilyy en- nallaan 28.2.2019 saakka.

Työntekijöiden henkilökohtaisia tuntipalkkoja korotetaan sekä pääkaupunkiseudulla että muualla Suomessa vähintään 8 sen- tillä 1.6.2018. Jos työntekijän henkilökohtaisen tuntipalkan korotus kunnan perustuntipalkan korotuksen jälkeen on alle 8 senttiä, tehdään työntekijän henkilökohtaiseen tuntipalkkaan korotus siten, että korotus kokonaisuudessaan on vähintään 8 senttiä. 

Esimerkki 1:

Pääkaupunkiseudulla sijaitseva kunta korvaa 10,30 euron tun- tipalkan. Kunnan on nostettava palkka 1.6.2018 10,55 euroon. Työntekijän henkilökohtainen tuntipalkka nousee tällöin 10,30 eurosta 10,55 euroon, joka on yli 8 senttiä. Näin ollen 8 sentin korotusta ei tehdä, koska palkka joka tapauksessa nousee yli 8 senttiä.

Esimerkki 2:

Muualla kuin pääkaupunkiseudulla sijaitseva kunta korvaa 10,33 euron tuntipalkan. Kunnan on nostettava 1.6.2018 vä- himmäispalkka 10,40 euroon. Viimeistään 1.6.2018 työsuh- teessa aloittaneen työntekijän palkka nousee tällöin kuitenkin 10,33 eurosta 10,41 euroon, koska muutoin työntekijän palkka nousisi alle 8 senttiä.

Palkkaryhmässä A pysytään siis vielä 1.6.2018 kuntakohtaisis- sa palkoissa. Vähimmäistuntipalkka on pääkaupunkiseudulla 10,55 euroa ja muualla Suomessa 10,40 euroa. Nämä ovat siis vähimmäispalkkoja, joita Heta-Liiton jäsenten työntekijöillä on maksettava 1.6.2018 alkaen. Jos kunnan korvaama palkka on tätä korkeampi, ei vähimmäistuntipalkkaa nosteta, mutta korkeampia palkkoja ei myöskään saa laskea. Tämä on erittäin tärkeää muistaa.

Kokemuslisä 28.2.2019 saakka

Kokemuslisien kohdalla noudatetaan vanhan työehtosopimuk- sen määräyksiä 28.2.2019 saakka. Tämä tarkoittaa siis, että 28.2.2019 asti noudatetaan määräystä, jonka mukaan:

”Tuntipalkkaa korotetaan kokemuslisällä siten, että ensim- mäisen, kolmannen ja viidennen täyden työskentelyvuoden jälkeen korotetaan sen hetkistä palkkaa 1 %:n suuruisella koke- muslisällä. Kokemuslisään oikeuttavaksi työskentelyksi katso- taan ne henkilökohtaisena avustajana tai niihin verrattavissa tehtävissä tehdyt työskentelykuukaudet, joina työntekijä on työskennellyt yhteensä vähintään 35 tuntia tai 14 työpäivää yhdessä tai useammassa työsuhteessa. Työsuhteen alussa tai kokemuslisän kertymisen yhteydessä työntekijä on velvollinen työtodistuksin tai muutoin kirjallisesti osoittamaan muista työ- suhteista hyväksi laskettavan kokemuksen.

Yhden kuukauden työskentely voi kuitenkin kerryttää kokemus- lisää vain yhdellä kuukaudella.”

Työehtosopimuksen liitteenä  olevassa  palkkapöytäkirjassa on määräys kokemuslisien laskennasta 1.6.2018 tapahtuvan korotuksen jälkeen. Mikäli kunnan työehtosopimukseen si- dottu perustuntipalkka 1.6.2018 palkkaryhmässä A nostetaan 10,55 euroon pääkaupunkiseudulla ja 10,40 euroon muualla Suomessa, pitää myös työntekijän kokemuslisät määritellä uu- delleen korotetusta perustuntipalkasta. Jos perustuntipalkka kokemuslisän uudelleenlaskennan myötä nousisi vähemmän kuin 8 senttiä, on palkkaa nostettava vielä niin, että työehtoso- pimuksen edellyttämä 8 sentin korotus toteutuu.

Siirtyminen valtakunnalliseen palkkaan 1.3.2019
alkaen

Palkkaryhmässä A siirrytään valtakunnalliseen palkkaan 1.3.2019. Vähimmäistuntipalkka palkkaryhmässä A on 1.3.2019 alkaen
•	pääkaupunkiseudulla 10,85 euroa
•	muualla Suomessa 10,70 euroa.

Näitä vähimmäistuntipalkkoja tulee noudattaa kaikkien He- ta-Liiton jäsenten työntekijöiden työsuhteissa. Jos työntekijän palkka on jo valmiiksi suurempi kuin työehtosopimuksen mu- kainen vähimmäispalkka, sitä ei saa laskea.

1.3.2019 tehdään myös yleiskorotus henkilökohtaisiin palk- koihin. Yleiskorotuksen suuruus on 7 senttiä. Yleiskorotus teh- dään, vaikka työntekijän henkilökohtainen palkka olisi yli työ- ehtosopimuksen vähimmäispalkan.

Esimerkki 1:

Pääkaupunkiseudulla sijaitseva kunta korvaa 10,55 euron tun- tipalkan. Kunnan on nostettava palkka 10,85 euroon. Työnteki-

jän henkilökohtainen tuntipalkka nousee tällöin 10,55 eurosta 10,85 euroon, joka on yli 7 senttiä. Näin ollen 7 sentin korotus- ta ei tehdä, koska palkka joka tapauksessa nousee yli 7 senttiä.

Esimerkki 2:

Muualla kuin pääkaupunkiseudulla sijaitseva kunta korvaa 10,65 euron tuntipalkan. Kunnan on nostettava palkka 10,70 euroon. Henkilökohtaisiin palkkoihin on kuitenkin tehtävä edellä mainittu yleiskorotus. Näin ollen työntekijän henkilö- kohtainen tuntipalkka nousee 10,65 eurosta 10,72 euroon, koska muutoin työntekijän palkka nousisi alle 7 senttiä.

Vanhojen työntekijöiden palkkoja ei siis voida alentaa. Valta- kunnalliseen vähimmäispalkkaan siirtyminen tarkoittaa kuiten- kin sitä, että jos kunnassa on korvattu avustajille korkeampaa tuntipalkkaa kuin työehtosopimuksen vähimmäistuntipalkka, voidaan tästä uusien työntekijöiden kohdalla luopua. Saman työnantajan työntekijöille, jotka tekevät samankaltaisia tehtä- viä, on kuitenkin lähtökohtaisesti maksettava samaa palkkaa työsopimuslaissa säädetyn tasapuolisen kohtelun vaatimuksen mukaisesti.

Esimerkki 3:

Pääkaupunkiseudun ulkopuolella sijaitseva kunta on korvannut 10,75 euron tuntipalkkaa. 1.3.2019 jälkeen palkattaville työn- tekijöille kunta voi korvata tuntipalkan työehtosopimuksen vä- himmäistason eli 10,70 euron mukaan.

Kokemuslisä 1.3.2019 alkaen

Palkkaryhmä A on siis 1.3.2019 alkaen valtakunnallinen. Tällöin palkkaryhmässä A siirrytään käyttämään kokemuslisissä alla olevaa työehtosopimuksen mukaista taulukkoa. Näin ollen ko- kemuslisät muuttuvat myös valtakunnallisiksi.

Kokemuslisää kertyy jatkossakin henkilökohtaisena avustajana tai niihin verrattavissa tehtävissä tehdystä työstä kuukausikoh- taisesti. Yksi kuukausi työskentelyä kerryttää siis yhden kuu- kauden kokemusta. Ehtona on, että kuukauden aikana työtä on tehty vähintään 35 tuntia tai 14 työpäivää yhdessä tai use- ammassa työsuhteessa.

Henkilökohtaisena avustajana tehty työ huomioidaan koke- muslisään oikeuttavaksi työskentelyksi kummassakin palkka- ryhmässä riippumatta siitä, kumman palkkaryhmän mukaisia työtehtäviä työntekijä on aiemmin tehnyt. Henkilökohtaiseen avustamiseen verrattavissa tehtävissä sen sijaan verrataan ai- kaisempia työtehtäviä nykyisiin työtehtäviin.

Kokemuslisä palkkaryhmässä A 1.3.2019 alkaen

	Muu Suomi	Pääkaupunkiseutu	
Tuntipalkan suuruus 12 kuukautta	10,81 €	10,96 €	
Tuntipalkan suuruus 36 kuukautta	10,92 €	11,07 €	
Tuntipalkan suuruus 60 kuukautta	11,03 €	11,18 €	

Jos työntekijän henkilökohtainen tuntipalkka ei kokemuslisätau- lukon perusteella nousisi 12, 36 tai 60 työskentelykuukauden jälkeen tai nousu olisi alle 1 %, kokemuslisäkorotus tehdään ko- rottamalla työntekijän sen hetkistä henkilökohtaista tuntipalk- kaa 12, 36 ja 60 työskentelykuukauden jälkeen 1 %:lla. Tilanne voi olla tällainen esimerkiksi silloin, jos työntekijän henkilökoh- tainen tuntipalkka on selvästi yli työehtosopimuksen mukaisen vähimmäistason, esimerkiksi 11,23 euroa.

PALKKARYHMÄ B

Valtakunnallinen palkka 1.2.2018 alkaen

Palkkaryhmässä B maksetaan valtakunnallista vähimmäispalk- kaa välittömästi, kun työnantaja ottaa palkkaryhmä B:n käyt- töön, eli viimeistään 1.6.2018 alkaen. Jos työntekijälle on mak- settu korkeampaa palkkaa kuin työehtosopimuksen mukainen vähimmäispalkka, ei työntekijän palkkaa saa laskea.
Palkkaryhmässä B vähimmäispalkka on 1.2.2018 alkaen
•	pääkaupunkiseudulla 11,85 euroa
•	muualla Suomessa 11,70 euroa.

Palkkaryhmässä B taulukkopalkkoja ei koroteta 1.6.2018. Työn- tekijöiden henkilökohtaisia tuntipalkkoja kuitenkin korotetaan vähintään 8 sentillä. Jos työntekijän henkilökohtaisen tuntipal- kan korotus palkkaryhmään B siirtymisen yhteydessä on alle 8

senttiä, tehdään työntekijän henkilökohtaiseen tuntipalkkaan 1.6.2018 korotus niin, että korotus kokonaisuudessaan on vä- hintään 8 senttiä.

Palkkojen korottaminen 1.3.2019

Palkkaryhmässä B taulukkopalkkaa korotetaan 1.3.2019. Vähim- mäistuntipalkka palkkaryhmässä B on 1.3.2019 alkaen
•	pääkaupunkiseudulla 12,05 euroa
•	muualla Suomessa 11,90 euroa.

Työntekijöiden henkilökohtaisia tuntipalkkoja korotetaan palk- karyhmässä B vähintään 7 sentillä 1.3.2019. Jos työntekijän henkilökohtaisen tuntipalkan korotus palkkaryhmän B vähim- mäistuntipalkan korotuksen yhteydessä on alle 7 senttiä, teh- dään työntekijän henkilökohtaiseen tuntipalkkaan korotus niin, että korotus kokonaisuudessaan on vähintään 7 senttiä.

Kokemuslisä palkkaryhmässä B 1.2.2019 alkaen

Koska palkkaryhmä B on alusta alkaen valtakunnallinen, myös palkkaryhmän B kokemuslisätaulukko on valtakunnallinen. Kun palkkaryhmässä B taulukkopalkkoja korotetaan 1.3.2019, nou- sevat vastaavasti myös kokemuslisätaulukon palkkojen suuruu- det. Kokemuslisän kertymisen perusteet ovat samat kuin palk- karyhmässä A.

Kokemuslisä palkkaryhmässä B

	Muu Suomi 1.2.2018 alkaen
(viim. 1.6.2018)	Pääkaupunkiseutu 1.2.2018 alkaen
(viim. 1.6.2018)	Muu Suomi 1.3.2019 alkaen	Pääkaupunkiseutu 1.3.2019 alkaen	
Tuntipalkan suuruus 12 kuukautta	11,82 €	11,97 €	12,02 €	12,17 €	
Tuntipalkan suuruus 36 kuukautta	11,94 €	12,09 €	12,14 €	12,29 €	
Tuntipalkan suuruus 60 kuukautta	12,06 €	12,21 €	12,26 €	12,41 €	

Jos työntekijän henkilökohtainen tuntipalkka ei kokemuslisä- taulukoiden perusteella nousisi 12, 36 tai 60 työskentelykuu- kauden jälkeen tai nousu olisi alle 1 %, kokemuslisäkorotus tehdään korottamalla työntekijän sen hetkistä henkilökohtaista tuntipalkkaa 12, 36 ja 60 työskentelykuukauden jälkeen 1 %:lla.

Käytännössä siis, jos työntekijä henkilökohtainen tuntipalkka on suurempi kuin työehtosopimuksen mukainen taulukkopalk- ka, on kokemuslisä usein laskettava erikseen, jotta korotus on suurempi kuin 1 %.

Heta-Liiton uutiskirjeissä käsitellään yksittäisiä henkilökohtaisen avustajan työnantajuuteen liittyviä kysymyksiä. Mikäli Heta- Liiton uutiskirjeitä välitetään eteenpäin, tulee kirjeen sisältö välittää lyhentämättömänä ja muokkaamattomana sekä mainita lähde. Heta-Liiton uutiskirjeitä on mahdollista hyödyntää esimerkiksi vammaispalvelun viranomaisviestintää täydentävänä materiaalina mutta ei sen korvaajana. Jos kirjettä hyödynnetään viranomaisviestinnässä, tulee viranomaisen aina varmistua välittämiensä tietojen oikeellisuudesta ja ajantasaisuudesta.
Heta — Henkilökohtaisten Avustajien Työnantajien Liitto ry
Tykistökatu 6 B, 20520 Turku • toimisto puh. 02 4809 2400 ark. klo 9-11 • HetaHelp-neuvontapalvelu puh. 02 4809 2401
ark. klo 9-11 • heta@heta-liitto.fi • www.heta-liitto.fi • www.facebook.com/hetaliitto • www.twitter.com/hetaliitto